stanford-oval/wikipedia huggingface dataset:
Lasse Wager

Lasse Wager 1930-luvun alussa.
Lars Randmo "Lasse" Wager (15. helmikuuta 1896 Sundsvall, Ruotsi – 7. maaliskuuta 1986 Helsinki) oli suomenruotsalainen oopperalaulaja (basso), näyttelijä ja taidemaalari.
Lasse Wager oli alkujaan Ruotsissa syntynyt norjalaistaustainen ja toimi myös suomenruotsalaisissa teattereissa. Hän kuului Suomen Kansallisoopperan solistikuntaan. Hän opiskeli  1909–1913 Viipurin piirustuskoulussa ja sen jälkeen useita vuosia ulkomailla. Oopperadebyyttinsä hän teki Dijonissa.
Lasse Wagerin kolmen elokuvan mittainen elokuvaura alkoi suunnilleen samoihin aikoihin kuin hänen Leif-pojallaan. Viimeisen elokuvaroolinsa Lasse Wager teki vuonna 1960.
Wagerille myönnettiin Pro Finlandia -tunnustus vuonna 1953. Lasse Wagerin puoliso oli toimittaja Elsa Killengreen.
Filmografia

Onni pyörii (1942)
Rosvo-Roope (1949)
Justus järjestää kaiken (1960)
Senzeni Na

Senzeni na

Senzeni na senzeni na x 3

Senzeni na kulomhlaba?

Amabhulu azizinja. x 4

Kuyisono ‘kubamnyama. x 3

Kuyisono kulelizwe.



Mitä olemme tehneet, mitä olemme tehneet? x 3

Mitä olemme tehneet tässä maassa?

Buurit ovat koiria. x 4

On synti olla musta. x 3

Se on synti tässä maassa.
Senzeni Na (suom. Mitä olemme tehneet) on eteläafrikkalainen laulu, josta muodostui yksi varhaisen apartheidin vastaisen liikkeen keskeisimmistä protestilauluista. Eteläafrikkalainen muusikko Vusi Mahlasela on verrannut sen merkitystä Yhdysvaltain kansalaisoikeusliikkeen We Shall Overcome -lauluun.
Laulun sanoissa on paljon toistoa, joka luo siihen voimakkaan keskeisen rytmin. 1950-luvun vielä rauhanomainen vastarinta apartheid-järjestelmää vastaan heijastuu laulun sanoista, joista puuttuu myöhempien eteläafrikkalaisten vapauslaulujen aggressiivinen ja väkivaltainen sanoma. Alton Pollardin mukaan laulusta puuttuu vielä 1960-luvulla syntyneen musta tietoisuus -liikkeen vaikutus. Laulua esitettiin poliittisissa kokouksissa ja mielenosoituksissa sekä hautajaisissa.
Salibandyn Super Cup 2020

| Salibandyn Super Cup 2020 |
| --- | --- |
Laji:  salibandy
Järjestyksessä oleva kausi:  1.
Maa:   Suomi
Joukkueiden määrä:  4
Kultaa:  Classic (Miehet)      SB-Pro (Naiset)
Hopeaa:  Nokian KrP (Miehet)   PSS (Naiset)
Sivusto:  Salibandy.fi
Salibandyn Super Cupin  Kausi 2020 on Super Cupin 1. kausi. Super Cup Pelattiin Lempäälän Ideaparkissa.
Super Cup Finaali Naiset

| 0 | 1 | 2 | 3 | 4 | 5 |
| --- | --- | --- | --- | --- | --- |
| 12.9.2020 | PSS | 4–5 | SB-Pro | Ideapark |  |
15:00: 
| 15:00 | (3–0,1–2,0–3)  | (3–0,1–2,0–3)  | (3–0,1–2,0–3)  | Yleisömäärä: 215  Tuomarit:  Jyrki Sirkka Tom Kirjonen |  |
| 15:00 |  |  |  | Yleisömäärä: 215  Tuomarit:  Jyrki Sirkka Tom Kirjonen |  |
| 15:00 |   | Jäähyt |   | Yleisömäärä: 215  Tuomarit:  Jyrki Sirkka Tom Kirjonen |  |
| 15:00 | 0x2 min = 0 min |  | 0x2 min = 0 min | Yleisömäärä: 215  Tuomarit:  Jyrki Sirkka Tom Kirjonen |  |
| 15:00 |   | Maalivahdit |   | Yleisömäärä: 215  Tuomarit:  Jyrki Sirkka Tom Kirjonen |  |
| 15:00 | Arla Salo  3+5+8=16 (pois: 59:08-60:00) |  | 3+7+5=15  Juulia Kataja | Yleisömäärä: 215  Tuomarit:  Jyrki Sirkka Tom Kirjonen |  |
15:00: 
15:00:
Super Cup Finaali Miehet

| 0 | 1 | 2 | 3 | 4 | 5 |
| --- | --- | --- | --- | --- | --- |
| 12.9.2020 | Classic | 11–3 | Nokian KrP | Ideapark |  |
18:00: 
| 18:00 | (2–1,6–0,3–2)  | (2–1,6–0,3–2)  | (2–1,6–0,3–2)  | Yleisömäärä: 295  Tuomarit:  Henri Heinola Manu Marttinen |  |
| 18:00 |  |  |  | Yleisömäärä: 295  Tuomarit:  Henri Heinola Manu Marttinen |  |
| 18:00 |   | Jäähyt |   | Yleisömäärä: 295  Tuomarit:  Henri Heinola Manu Marttinen |  |
| 18:00 | 0x2 min = 0 min |  | 1x2 min = 2 min | Yleisömäärä: 295  Tuomarit:  Henri Heinola Manu Marttinen |  |
| 18:00 |   | Maalivahdit |   | Yleisömäärä: 295  Tuomarit:  Henri Heinola Manu Marttinen |  |
| 18:00 | Lassi Toriseva  2+2+5=9 |  | 4+4+7=15 Miro Tuomala | Yleisömäärä: 295  Tuomarit:  Henri Heinola Manu Marttinen |  |
18:00: 
18:00:
Samu Wesslin

| Samu Wesslin> Henkilötiedot |
| --- | --- |
Syntynyt: 29. kesäkuuta 1975 (ikä 49) Pori
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  L
Pituus:  180 cm
Paino:  90 kg
Pelaajaura
Pääsarjaura:  1995–2005
Seurat:  Ässät (SM-liiga) Hermes (I-div.) Lukko (SM-liiga) Sport (I-div.) SaPKo (I-div.) Sterzing/Vipiteno (Italia II)
Samu Wesslin (s. 29. kesäkuuta 1975 Pori) on suomalainen entinen jääkiekkoilija.
Ura

Wesslin on Porin Ässien kasvatti. Hän voitti seurassa A-nuorten SM-pronssia kaudella 1992–1993 ja nousi SM-liigajoukkueeseen kaudella 1995–1996, jonka aikana hän pelasi kolme pääsarjaottelua.
Wesslin edusti Ässiä lähes koko uransa ajan. Kausina 1996–1997 ja 1997–1998 hän pelasi Ässien lisäksi lainalla I-divisioonan Kokkolan Hermeksessä ja Vaasan Sportissa sekä SM-liigan Rauman Lukossa. Koko kauden 1998–1999 hän edusti I-divisioonan Savonlinnan Pallokerhoa. Tämän jälkeen Wesslin palasi Ässiin kuuden kauden ajaksi. Pääsarjatasolla SM-liigassa hän pelasi urallaan yhteensä 337 runkosarjaottelua tehoilla 50+43=93 ja kuusi playoff-ottelua pisteittä.
Ässistä lähdettyään Wesslin pelasi vielä uransa viimeiseksi jääneen kauden 2005–2006 Italian toiseksi korkeimmalla sarjatasolla Sterzing/Vipitenossa.
Larkin

Larkin on sukunimi. Se on muun muassa seuraavien henkilöiden sukunimi:
Chris Larkin (s. 1967), brittiläinen näyttelijä
Dylan Larkin (s. 1996), yhdysvaltalais-kanadalainen jääkiekkoilija
James Larkin (1876–1947), irlantilainen ammattiyhdistysjohtaja ja vallankumouksellinen sosialisti
Joan Jett, oik. Joan Marie Larkin (s. 1958), yhdysvaltalainen rocklaulaja ja -kitaristi
Scatman John, oik. John Paul Larkin (1942–1999), yhdysvaltalainen laulaja ja jazzpianisti
Linda Larkin (s. 1970), yhdysvaltalainen näyttelijä
Mitch Larkin (s. 1993), australialainen uimari
Philip Larkin (1922–1985), brittiläinen runoilija
Thomas Larkin (s. 1990), italialais-yhdysvaltalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Seksihullut / Nitebuzz

| Seksihullut / Nitebuzz Seksihullut & Nitebuzz |
| --- | --- | --- |

Split-albumin tiedot
 Julkaistu: tammikuu 2012
 Formaatti: 7" vinyyli
 Tyylilaji: punk rock
 Levy-yhtiö: Bemböle Cassettes
Muut kannet

Seksihullujen muut julkaisut
| Seksihullut 2011 | Seksihullut / Nitebuzz 2012 | Seksihullujen armoilla 2013 |
Seksihullut / Nitebuzz on kahden samannimisen yhtyeen split-albumi, joka julkaistiin tammikuussa 2012.
Kappaleet

Nimees Googletan
Poikkinainti
Lohtua viinasta
Nightbus
Edge of Town
Night Road
Kokoonpano

Sirpa – laulu
Jyrki – laulu, kitara
Jarkko – kitara
Milla – bassokitara
Vilu – rummut
Johnny Toxic – laulu, kitara
Radam – kitara, taustalaulu
Kona – basso, taustalaulu
Tony – rummut, taustalaulu
Aiheesta muualla

Seksihullut / Nitebuzz finnmusic.net -sivustolla
Seututie 349

Seututie 349 oli vuoteen 1996 asti Virtain ja Ähtärin välinen tie. Vuoden 1996 tienumerointiuudistuksessa seututiet 349, 708, 706 ja 742 muutettiin kantatieksi 68 niiden liikenteellisen merkittävyyden kasvettua.[lähde? ]
Scott Glenn

Scott Glenn vuonna 2011.
Theodore Scott Glenn (s. 26. tammikuuta 1941 Pittsburgh, Pennsylvania) on yhdysvaltalainen näyttelijä.
Glenn on näytellyt niin elokuvissa kuin televisiossakin aina 1960-luvulta lähtien, mutta suuren yleisön tietoisuuteen hän tuli vuonna 1991 Jonathan Demmen ohjaamasta menestyselokuvasta Uhrilampaat, jossa hänellä on merkittävä rooli FBI-johtaja Jack Crawfordina. Lisäksi Glenn muistetaan muun muassa elokuvista Ilmestyskirja. Nyt (1979), Silverado (1985), Punaisen lokakuun metsästys (1990), Rajaton valta (1997), Vertical Limit (2000), Training Day (2001), Medusan sinetti (2007) ja Medusan perintö (2012) sekä Keppinä, Daredevilin mentorina, Marvel Televisionin Netflix-sarjoista Daredevil (2015–2016) ja The Defenders (2017).
Glenn oli arvostetun japanilaisen näyttelijän Toshirō Mifunen läheinen ystävä.
Aiheesta muualla

Scott Glenn Internet Movie Databasessa. (englanniksi)
Samson ja Goliath

Samson- ja Goliath-nosturit vuonna 2018.
Samson ja Goliath ovat kaksi lastausnosturia, jotka sijaitsevat Queen’s Islandilla Belfastissa Pohjois-Irlannissa. Nosturit on nimetty Raamatun hahmojen Simsonin (engl. Samson) ja Goljatin (Goliath) mukaan. Ne hallitsevat Belfastin kaupunkisiluettia ja ovat tunnettuja maamerkkejä. Vaikka Nosturit ovat suhteellisen uusia, niistä on tullut nopeasti yksi kaupungin tunnetuimmista symboleista.
Historia

Nosturit sijaitsevat Harland & Wolffin telakalla. Saksalaisen Krupp-insinööritoimiston rakentama Goliath valmistui vuonna 1969 ja Samson vuonna 1974. Goliath on 96 metriä ja Samson 106 metriä korkea. Goliath on nostureista hieman lähempänä Belfastin kaupunkia ja kauempana rannasta.
Rakentaminen

Nosturien jänneväli on 140 metriä ja ne voivat nostaa jopa 840 tonnin kuorman 70 metrin korkeuteen. Niiden nostokapasiteetti on yhteensä yli 1 600 tonnia, yksi maailman suurimmista. Ennen käyttöönottoa nosturit testattiin tuhanteen tonniin saakka, mikä taivutti lastauslaituria yli 30 senttimetriä alaspäin. Nosturien juuressa oleva kuivatelakka on maailman kuudenneksi suurin, sen mitat ovat 556 × 93 metriä.
Harland & Wolffin taantuma

Harland & Wolffilla oli enimillään 35 000 työntekijää ja hyvä tilauskanta, mutta nostureiden rakentamista seuraavina vuosina työvoima ja liiketoiminta vähenivät. Viimeisin telakalta vesille laskettu alus oli ro-ro-alus maaliskuussa 2003. Sittemmin telakka on uudistanut itsensä keskittyen vähemmän laivojenrakennukseen ja enemmän suunnitteluun, laivojen korjauksiin ja offshore-rakennushankkeisiin sekä kilpailemaan muista metallitekniikan ja rakentamisen projekteista. Aluksi oltiin huolissaan siitä, että pääosin tarpeettomiksi käyneet nosturit purettaisiin. Myöhemmin samana vuonna ne kuitenkin luokiteltiin historiallisiksi muistomerkeiksi Pohjois-Irlannin vuoden 1995 historiallisia muistomerkkejä ja arkeologisia kohteita koskevan säädöksen nojalla.
Samson ja Goliath eivät teknisesti ole ”suojeltuja rakennuksia”, mutta Pohjois-Irlannin ympäristövirasto tunnustaa ne ”arkkitehtuurisesti tai historiallisesti kiinnostaviksi” rakennuksiksi.
Laivanrakennus on lopetettu Belfastissa, mutta nosturit halutaan pitää osana nykyistä kuivatelakkaa, joka sijaitsee ”Titanic-korttelin” vieressä. Harland & Wolff piti niitä toimintakunnossa aina vuoteen 2015 asti, mutta yritys lopetti toimintansa vuonna 2019.
Lähihistoria

Lokakuussa 2007 Goliath aloitti toimintansa uudelleen viiden vuoden tauon jälkeen, jota yrityksen edustaja kuvasi tämän korostavan telakan kasvavaa työmäärää.
Itä-Belfastissa avattiin vuonna 2020 klubi, jonka teemana ovat Samson ja Goliath.
Aiheesta muualla

Kuvia tai muita tiedostoja aiheesta Samson ja Goliath Wikimedia Commonsissa
Titanic-kortteli
Scott Grimes

| Scott Grimes |
| --- | --- |
 Grimes vuoden 2010 Comic-Conissa.
Henkilötiedot
Koko nimi:  Scott Richard Grimes
Syntynyt: 9. heinäkuuta 1971 (ikä 53) Lowell, Massachusetts
Kansalaisuus:  Yhdysvallat
Ammatti:  näyttelijä
Näyttelijä
Merkittävät roolit:   Archie Morris (Teho-osasto)  Donald Malarkey (Taistelutoverit)  Will McCorkle (Viiden juttu) Steve Smith (American Dad!) 
Aiheesta muualla
IMDb
Elonet
Scott Richard Grimes (s. 9. heinäkuuta 1971 Lowell, Massachusetts) on yhdysvaltalainen näyttelijä. Hän on näytellyt muun muassa sarjoissa Tunteita ja tuoksuja, Viiden juttu, Taistelutoverit ja Teho-osasto.
Grimes on pyrkinyt luomaan uraa myös laulajana. Hän on oli naimisissa Dawn Bailey-Grimesin kanssa vuodesta 1997 vuoteen 2007, ja parilla on kaksi lasta. Grimes oli naimisissa Megan Mooren kanssa 2011–2017. Tammikuussa 2019 Grimes kihlautui Adrianne Palickin kanssa. Pari meni naimisiin toukokuussa 2019. He erosivat 2020.
Aiheesta muualla

Scott Grimes Biography (1971-) Film Reference. Viitattu 16.9.2023. (englanniksi)
Scott Grimes NNDB. Viitattu 16.9.2023. (englanniksi)
Seututie 348

Seututie 348 on tie joka kulkee Mänttä-Vilppulasta Keuruulle. Tien pituus on 41 kilometriä.
Tien osoitenimenä on Riihikankaantie kantatieltä 58 seututien 347 risteykseen, Keuruuntie maakuntarajalle, ja Kolhontie koko loppumatkan eli valtatien 23 risteykseen.
Seututie 310

Seututie 310 on Valkeakoskelta Kangasalle johtava tie Pirkanmaalla Suomessa. Seututie 310 alkaa seututieltä 130 (entinen valtatie 3) Valkeakosken eteläisenä sisääntulotienä, Tavaksentienä ja kulkee nimellä Sääksmäentie Naakasta Valkeakosken keskustaan. Keskustassa tie erkanee itään Ulvajankatuna, joka muuttuu nimeltään Kangasalantieksi Ulvajanlahdella. Kangasalan ja Valkeakosken rajalla tie vaihtuu Kaarina Maununtyttären tieksi historiallisen henkilön mukaisesti, ylittää valtatien 12 Kangasalla ja yhtyy seututiehen 339 Kangasalan Kirkkoharjun luona.
Kangasalla tie muuttuu varsin mutkaiseksi ja mäkiseksi. Tien alkupää eli Tavaksentie on valmistunut 1960-luvun lopulla silloisen valtatien 3 tullessa Valkeakoskelle. Siitä lähtien Valkeakoskelle asti tie on vanhaa Valkeakoski–Hämeenlinna tietä. Kangasalantie on valmistunut Säterin tultua Valkeakoskelle. Ennen reitti Kangasalle kulki Roukon kautta Kenraalintietä ja Painontietä pitkin, joka oli mäkinen ja hidas reitti ajettavaksi. Sittemmin valmistui itäinen kehätie Kangasalle. Vanha varsinainen Kangasalantie kulkee tänäkin päivänä Tyryn kaupunginosan läpi. Vasta 1980- ja 1990-lukujen taitteessa tie oikaistiin. Sittemmin on ehdotettu oikaisua Ulvajanniemestä menemään Ulvajanlahtea pitkin. Tiehanke on viivästynyt kun hankkeelle ei ole saatu valtion rahaa.
Senusret II

Senusret II:n rintakuva Wienin taidehistoriallisessa museossa.
Senusret II oli muinaisen Egyptin 12. dynastian aikaan vuosina 1880–1874 eaa. hallinnut faarao.
Manethon mukaan Senusret hallitsi 48 vuotta, mutta tätä pidetään nykyään aivan liian suurena arviona. Torinon papyruksessa oleva 19 vuoden hallitusaikakin on monen egyptologin mielestä liian pitkä. Viimeisimmät Senusretin hallituskaudelta olevat merkinnät ovat hänen kuudennelta hallitusvuodeltaan. On toki mahdollista, että Senusret hallitsi pidempään ja tuon ajan merkinnät ovat kadonneet. Senusretin tiedetään myös olleen edeltäjänsä Amenemhet II:n kanssahallitsijana kolmen vuoden ajan. Jotkut egyptologit puoltavat teoriaa, jonka mukaan hän olisi ollut kanssahallitsijana myös seuraajansa Senusret III:n kanssa, mutta tästä ei ole mitään konkreettista todistusaineistoa.
Senusretin isä oli hänen edeltäjänsä Amenemhet II, mutta hänen äidistään ei ole tietoa. Senusretin vaimoista tunnetaan ainoastaan kaksi, Nefret (kuoli ennen Senusretin valtaannousua) ja Khnum-et-nefer-hedjet-weret. Senusretin lapsista tunnetaan kaksi poikaa ja kolme tytärtä. Poikia olivat Senusret-seneb-wer ja Khakawre (myöhemmin Senusret III), jonka äiti oli Khnum-et-nefer-hedjet-weret. Tyttäret olivat Sithathor-unut, Ita-kayt ja Hatsepsut.
Senusret jatkoi edeltäjänsä ulkopolitiikkaa pitämällä yllä hyviä suhteita aasialaisten (nyk. Lähi-itä) kanssa. Palestiinan itäpuolelta löytyneet Senusretin hallituskaudelle ajoittuvat esineet osoittavat, että valtioiden välinen kaupankäynti oli vilkasta.
Mirgissan linnoituksen alueelta Nubiassa löytyneet esineet on ajoitettu Sensuretin ja Amenemhet II:n hallituskausille, joten on todennäköistä, että he rakennuttivat linnakkeen yhteisenä hallitusaikanaan. Myös Qubanin linnoitusta lienee käytetty tänä aikana, mikä viittaisi vihollisuuksiin Nubian ja Egyptin välillä. Mitään todisteita varsinaisesta sodasta ei kuitenkaan ole löydetty.
Senusret kaivautti Faijumiin johtavan kanavan Bahr Yussufista (Niilin sivuhaara). Näin hän ohjasi osan vedestä pelloille laajentaen viljelykelpoista maata.
Senusret rakennutti pyramidikompleksinsa Lahuniin, kaakkoon Faijumista. Ramses II tuhosi tuntemattomasta syystä (mahdollisesti käyttääkseen kalkkikiven omiin rakennuksiinsa) Senusretin pyramidin 19. dynastian aikana, eikä siitä ole nykyään jäljellä muuta kuin kallioon hakattu ydin. Senusretin hautatemppeliä ei ole löydetty, mutta pyramidin läheltä on löytynyt sitä rakentamassa olleiden työläisten kylä. Löytö on merkittävä siksi, että se on ensimmäinen löydetty työläiskylä.
Aiheesta muualla

Kuvia tai muita tiedostoja aiheesta Senusret II Wikimedia Commonsissa
| 0 | 1 | 2 |
| --- | --- | --- |
| Edeltäjä: Amenemhet II | Egyptin faarao 12. dynastia | Seuraaja: Senusret III |
Sara Rokkanen

Sara Rokkanen (s. 1996) on suomalainen koripalloilija. Hän on pituudeltaan 178-senttimetrinen. Hän edustaa kaudella 2021–2022 kotkalaisseura Peli-Karhuja.
Rokkanen siirtyi Vantaan Pussihukista espoolaisseura Tapiolan Honkaan vuonna 2014. Ensimmäisellä Korisliigan kaudellaan 2014–2015 hänet valittiin vuoden tulokkaaksi. Hän pelasi Hongassa vielä seuraavan kauden. Vuonna 2016 hän siirtyi Toledon yliopistoon ja pelasi siellä neljä kautta keskimäärin noin 18 minuutin peliajalla ja parhaimmalla kaudellaan yli 24 minuutin peliajalla. Kesällä 2020 hän siirtyi Espanjan liigassa edellisellä kaudella viimeiseksi sijoittuneeseen mutta pääsarjapaikkansa säilyttäneeseen CP Bembibreen. Hän edusti kaudella 2020–2021 myös ruotsalaista Helsingborgia ja Espanjan kakkossarjassa pelaavaa Andratxia. Kauden 2021–2022 hän aloitti Espanjan kakkossarjassa Maresmen joukkueessa mutta palasi joulukuussa Suomeen Peli-Karhujen joukkueeseen.
Rokkanen on pelannut Suomen naisten maajoukkueessa 22 ottelua.
Kustaava

| Kustaava, Gustava |
| --- | --- |
Nimipäivä:   
– suomenkielinen:  –
– ruotsinkielinen:  Gustava: 6. kesäkuuta
– ortodoksinen:  –
Muunnelmia:  Taava, Staava
Vastineita eri kielissä:  Gustava, Gustafva, Gustawa, Gustafwa, Gustaawa
Nimen alkuperä:  feminiininen vastine miehennimelle Kustaa
Infobox OKVirheellinen NIMI-arvo: 
Kustaava on suomalainen naisen etunimi, feminiininen vastine (sisarnimi) miehennimelle Kustaa sekä suomenkielinen vastine Gustavin feminiinisille vastineille Gustava ja Gustafva.
Kustaavan nimipäivä oli suomenkielisessä nimipäiväkalenterissa ensimmäisen kerran vuosina 1794–1796 15. syyskuuta ja sitten 30. lokakuuta vuosina 1827–1928. Kustaavan päivä oli Luulajan suomenkielisessä kalenterissa 7. toukokuuta 1901–1918, sitten muodossa Gustava 6. kesäkuuta vuodesta 1973 eteenpäin. Suomenkielisessä kalenterissa nimi oli muodossa Gustawa tai Gustafwa vuoteen 1907 saakka, siitä eteenpäin Kustaava ja vuodesta 1890 alkaen myös Gustaawa. Nykyään nimeä ei missään muodossa ole suomenkielisessä kalenterissa, mutta suomenruotsalaisen kalenterin mukaan Gustavan nimipäivä on 6. kesäkuuta.
Digi- ja väestötietoviraston  nimipalvelun mukaan nimen on Suomessa vuoden 2019 loppuun mennessä saanut muodossa Kustaava 4 933 naispuolista henkilöä. Muodossa Kustava nimi on annettu alle 180, Gustava 1 057, Gustafva alle 25 ja Gustaava alle 182 naispuoliselle henkilölle. Satunnaisesti näitä nimiä on annettu myös muutamalle miehelle. Kaikissa näissä muodoissa nimeä esiintyy etupäässä ennen vuotta 1920 syntyneillä.
Tunnettuja Kustaava-nimisiä

Helli Kustaava Hannula (1906–2005), suomalainen lastenkirjailija
Signe Kustaava Hirvihauta-Heino (s. 1901), suomalainen runoilija
Eeva-Maria Kustaava Maijala (s. 1967), suomalainen kansanedustaja
Tunnettuja Gustava- ja Gustafva-nimisiä

Gustava Ahlfors, Staava Haavelinna (1866–1953), suomalainen näyttelijä
Edla Gustava Blommér (1817–1908), suomalainen taidemaalari
Ida Gustava Godenhjelm (1837–1913), suomalainen opettaja
Aline Gustava Grönberg (1871–1950), suomalainen kauppaneuvos
Maria Gustava Gyllenstierna (1672–1737), ruotsalainen kreivitär, kirjailija ja kääntäjä
Gustafva Sofia Hjärne (1780–1860), suomalainen runoilija, kääntäjä ja kulttuurivaikuttaja
Martta Gustava Kaivola (1913–1990), suomalainen kirjailija
Gustava Kielland (1800–1889), norjalainen runoilija ja lähetystyön edistäjä
Anna Gustava (Anni) Kröger (1879–1972), suomalainen runoilija
Aina Gustava Lagus (1861–1939), suomalainen opettaja ja uskonnollinen kirjailija
Erika Gustava Lindstöm (1879–1965), ahvenanmaalainen opettaja, lähetyssaarnaaja ja kirjailija
Ida Gustava Silfverberg (1834–1899), suomalainen taidemaalari
Kuvitteellisia Kustaavoja

Kustaava Niskavuori, Juhani Niskavuoren sisar Hella Wuolijoen näytelmäsarjassa Niskavuori
Lammi (Kirkkonummi)

| Lammi |
| --- | --- |
Maanosa:  Eurooppa
Valtiot:  Suomi
Maakunnat:  Uusimaa
Kunnat:  Kirkkonummi
Koordinaatit:  60°13′44″N, 24°24′01″E
Vesistöalue ja valuma-alueen tietoja
Päävesistöalue:  Siuntionjoen vesistö (22)
Järvinumero:  22.008.1.014
Mittaustietoja
Pinnankorkeus:  54,4 m 
Rantaviiva:  0,98 km 
Pinta-ala:  0,051 km² 
 fiLammi 
Lammi on pieni ja saareton järvi Kirkkonummen luoteisosassa Tampajan länsipuolella. Sen pinta-ala on 5,075 hehtaaria ja rantaviivan pituus 980 metriä. Etäisyys Helsingin keskustasta on 31 kilometriä länsiluoteeseen.
Maantiede

Lammin ulottuvuus lännestä itään on 340 metriä ja etelästä pohjoiseen 240 metriä. Rannoilla on pientaloja. Järven itäpuolinen Lammibergen kohoaa yli 75 metriä merenpinnan yläpuolelle eli yli 20 metriä järvenpintaa korkeammalle. Lammin lounaiskulmasta lähtee laskuoja lounaaseen.
Lammi (22.008.1.014) kuuluu Harvsån valuma-alueeseen (22.008), joka on kolmannen jakovaiheen vesistö Siuntionjoen päävesistössä (22). Harvsån valuma-alueeseen kuuluu kuusitoista vähintään hehtaarin laajuista vakavettä, joista laajimmat ovat Storträsk – Bakträsk ja Petäjärvi.
Suomessa on kuusi vähintään hehtaarin laajuista vakavettä, joiden nimenä on Lammi. Kirkkonummen Lammi on niistä kolmanneksi laajin. Kansalaisen Karttapaikassa on 136 Lammi-nimistä kohdetta, useimmat Lammit ovat taloja.
Seministit

| Seministit Huge & Mode |
| --- | --- | --- |

Studioalbumin tiedot
 Julkaistu: 15. helmikuuta 2007
 Formaatti: CD
 Tuottaja(t): Antti Innanen
 Tyylilaji: rap
 Levy-yhtiö: Twobe Records
Huge L:n & Moden muut julkaisut
| Promillemaikki 2004 | Seministit 2007 | Pummien miljonääri 2010 |
Huge L:n muut julkaisut
| Imago 2005 | Seministit 2007 | Supermania 2007 |
Moden muut julkaisut
| Eristysteippi 2005 | Seministit 2007 | Pummien miljonääri 2010 |
Seministit on Huge L:n ja Moden 15. helmikuuta 2007 julkaistu studioalbumi. Se julkaistiin Twobe Recordsin kautta. Albumin on koko tuotannosta vastaa Antti Innanen. Albumi sisältää "Seministi" -kappaleesta tehdyn musiikkivideon.
Kappaleet

Intro – 2.39
Seministi – 4.57
Nälkä – 4.42
Dorgasmi – 5.46
Julkinen ilmoitus – 4.18
Fränkkailyä – 4.24
Kumi – 2.53 (mukana Syöpä)
Kenkäplankki – 4.43
Kymmenes käsky – 2.20
Elä tänään – 4.49
Yomiehen Houmies – 4.52
Duunaa mut – 4.10 (mukana Davo)
Arvostelut

Desibeli.net:
Noise.fi:
Soundi:
Aiheesta muualla

"Seministi" -musiikkivideo YouTubessa
Albumin arvostelu Tuoreet Platat (vain kutsusta)
Salibandyn Suomen Cup (miehet)

| Miesten Kouvolan Lakritsi Suomen Cup |
| --- | --- |
 Meneillään oleva kausi Salibandyn miesten Suomen Cup 2023–2024 

Laji:  salibandy
Maa(t):   Suomi
Perustettu:  1988
Edeltäjä:  Radiolinja Cup (1997–2002) RadioMafia Cup (2002–2003) YleX Cup (2003–2009) TEHO Suomen Cup (2009–2012) TEHO Sport Suomen Cup (2013–2023) Kouvolan Lakritsi Suomen Cup (2024–)
Hallitseva mestari:  Nokian KrP
TV:  Yle
Sivusto:  Miesten Suomen Cup
Kouvolan Lakritsi Suomen Cup  (myös Salibandyn Suomen Cup) on cup-järjestelmänä pelattava valtakunnallinen salibandykilpailu, johon voivat osallistua suomalaiset salibandyjoukkueet sarjatasosta riippumatta. Liiga- ja Divarijoukkueiden osallistuminen cupiin on pakollista. Miesten Cupin finaalin voittajajoukkue saa palkinnoksi 10 000 € ja häviäjä 5 000 €.